**CONSILIUL LOCAL AL MUNICIPIULUI PAȘCANI**

**COMISIA DE ÎNVĂȚĂMÂNT**

**RAPORT PRIVIND ACTIVITATEA ȘCOLILOR ÎN ANUL SCOLAR 2012-2013 ȘI PREGĂTIREA PENTRU ÎNCEPEREA ANULUI ȘCOLAR 2013-2014**

Cu siguranță că activitatea unui an întreg nu poate fi cuprinsă într-un material de câteva pagini, dar avem convingerea că orice încercare de a privi critic si constructiv la ce, cât si cum am realizat din ceea ce ne-am propus reprezintă un demers către normalitate si mai ales, reprezintă dorința tuturor de a îmbunătăți si schimba acele aspecte care au nevoie de acest lucru, de a aduce calitate si inovare în procesul de educație.

Unitățile școlare din Paşcani, în colaborare cu comunitatea, autorităţile locale şi Inspectoratul Şcolar al Judeţului Iaşi, a creat premizele necesare pentru realizarea unei pregătiri profesionale de calitate, în concordanţă cu nevoile comunităţii locale şi cu nevoile proprii de dezvoltare ale elevilor. Direcțiile de acțiune urmărite de școlile pășcanene și demersul instructiv-educativ a urmărit formarea unor tineri cu o personalitate bine conturată, capabili să se integreze intr-o societate aflată în continuă schimbare, formarea unor personalităţi umane armonios dezvoltate, capabile să promoveze adevăratele valori, formarea unor cetăţeni responsabili, liberi, conştienţi de necesitatea efortului comun în dezvoltarea noastră a tuturor ca cetațeni europeni.

Direcțiile de acțiune urmărite de școlile pășcanene au vizat aspecte legate de nevoile sistemului educațional. În acest sens, s-au propus numeroase activități si acțiuni care, cu siguranță, au condus la schimbări de atitudini, au creat modele si exemple de bună practică.

În anul scolar 2012-2013 conducerile școlilor au inițiat multiple proiecte noi, menite să

stimuleze interesul cadrelor didactice pentru o abordare nouă a procesului de învățare si predare – centrarea lecțiilor pe formarea competențelor elevilor pentru dezvoltarea lor ca persoane si viitori adulți responsabili.

Rezultatele elevilor nostri la concursurile naționale si internaționale în anul 2012-2013

au demonstrat calitatea scolii pășcanene, profesionalismul cadrelor didactice, talentul si eforturile acestora. Rezultatele obținute la examenele naționale,sunt bune, rata de promovabilitate la acestea este peste media la nivelul țării și a județului Iași, dar rezultatele mai slabe ale elevilor, în special la examenul de bacalaureat, ne arată că trebuie insistat mai mult în pregătirea acestora.

 Activitatea complexă si bogată a școlilor din Pașcani din anul 2012-2013 s-a derulat în contextul unei situații economice, politice si sociale destul de dificile, iar cu toate acestea directorii și dascălii noștri au dat dovadă de maturitate, înțelepciune și profesionalism pentru a lucra într-un climat de respect si apreciere a muncii.

Principalele **direcții de acțiune** ale școlilor în anul școlar 2012-2013 au fost

1. Formarea resursei umane: personal de conducere, personal didactic şi auxiliar didactic
2. Creşterea calităţii serviciilor educaţionale în interesul educaţional al elevului
3. Asigurarea egalităţii de şanse la educaţie de calitate
4. Implementarea şi monitorizarea descentralizării
5. Creşterea rolului activităţilor educative şi extraşcolare pentru formarea complexă a personalităţii copiilor şi tinerilor
6. Creşterea rolului şcolii în comunitate
7. Compatibilizarea sistemului educaţional românesc cu sistemele europene

**Opțiunile strategice** pentru îndeplinirea acestor direcții au fost

* adecvarea ofertei educaţionale la nevoile comunităţii locale şi la dinamica forţei de muncă
* facilitarea accesului tuturor copiilor şi elevilor la servicii educaţionale de calitate
* dezvoltarea serviciilor de asistenţă educaţională pentru copiii cu cerinţe educaţionale speciale
* susţinerea activităţilor Consiliilor elevilor
* implicarea şcolii în activităţi de educaţie a părinţilor şi a membrilor comunităţii
* încurajarea mobilităţii cadrelor didactice în spaţiul UE
* realizarea schimbărilor pe baza proiectelor
* formarea resursei umane
* iniţierea şi dezvoltarea parteneriatelor
* comunicarea cu toţi actorii şi partenerii implicaţi în procesul de educaţie
* încurajarea lucrului în echipă
* promovarea diversităţii şi interculturalităţii
* valorificarea exemplelor de bună practică
* promovarea cercetării şi inovării în educaţie

În anul şcolar 2012-2013, la nivelul municipiului Pașcani au funcționat **13 instituții de învățământ** din care:

* + ÎNVĂȚĂMÂNT DE STAT : = 11
		- * învățământ de masă = 9

 Colegii = 2

 Licee = 3

 Școli generale = 4

* + - * Învățământ special = 1
			* Clubul copiilor(filiala Pașcani) = 1

* + ÎNVĂȚĂMÂNT PARTICULAR: = 2
		- * Centrul de studii “Ștefan cel Mare și Sfânt”
			* Grădinița “AGAPE”

Prin reoganizarea rețelei școlare în județul Iași, la nivelul municipiului Pașcani grădinițele arondate unităților școlare care au în structura lor învățământ primar vor primi personalitate juridica astfel încât în anul școlar 2013-2014 vor funcționa **15** **unitați de învățământ,**după cum urmează

* + ÎNVĂȚĂMÂNT DE STAT : = 13
		- * învățământ de masă = 11

 Colegii = 2

 Licee = 3

 Școli generale = 4

Gradinite = 2

* + - * Învățământ special = 1
			* Clubul copiilor(filiala Pașcani) = 1

* + ÎNVĂȚĂMÂNT PARTICULAR: = 2
		- * Centrul de studii “Ștefan cel Mare și Sfânt”
			* Grădinița “AGAPE”

În contextul socio-demografic actual în care populația municipiului Pașcani este în scădere, si populația școlară prezintă același trend pe termen lung, chiar dacă se observă o ușoară creștere a acesteia în ultimii 3 ani. Numărul mai mare de elevi în anul școlar 2012-2013, la nivel liceal, se datorează faptului că liceele din municipiul școlarizează și elevi din comunele învecinate.

|  |  |  |  |
| --- | --- | --- | --- |
| Denumirea unităţii de învăţământ  | Sept. 2010  | Sept. 2012  | Sept.2013 |
| Clase/ grupe  | Nr. Elevi  | Clase/ grupe  | Nr. Elevi  | Clase/ Nr.  elevigrupe |
| Colegiul Tehnic de Căi Ferate "Unirea"  | 48   | 1327   | 49   | 1385  | 49 1246 |
| Liceul Teoretic "Miron Costin"  | 47   | 1303   | 51   | 1401   | 58 1532 |
| Şcoala Generală "I. Cantacuzino"  | 37   | 914   | 36+1   | 888  | 35 815  |
| Grup Şcolar "Mihai Busuioc"  | 28   | 734   | 28   | 709   | 31 864 |
| Colegiul Naţional "M. Sadoveanu"  | 38   | 1084   | 40   | 1139  | 40 1171 |
| Liceul Economic "Nicolae Iorga"  | 26   | 675   | 28   | 698   | 27 723 |
| Şcoala Generală Lunca +Sc. Blagesti | 12   | 270   | 19   | 410   | 19 433 |
| Şcoala Generală Gâşteşti + gradinita | 11   | 283   | 12   | 289   | 13 338 |
| Şcoala Generală Sodomeni + Şcoala Boşteni +gradinita | 15   | 276   | 15   | 301   | 14 299 |
| Grădiniţa PP nr.2+ Grădiniţa PP nr.4 + PP nr. 1 Vatra+ Grădiniţa PN nr. 1 | 8   | 200   | 8   | 204   | 18 420 |
| Grădiniţa PP nr.3 + PN nr. 5  | 9  | 216   |  9  | 212  | 8 164 |
| Centrul de Studii "Ştefan cel Mare şi Sfânt"  | 9   | 210   | 9   |  223  | 9 220  |
| Şcoala Specială  | 13   | 133   | 13   | 122   | 13 125 |
| Total |  | **8347** |  | **8461** | **8350** |

Personalul angajat( didactic, didactic auxiliar, nedidactic) în cadrul unităților școlare din municipiul Pașcani a avut următoarea evoluție în ultimii 4 ani:

|  |  |  |  |  |  |  |  |
| --- | --- | --- | --- | --- | --- | --- | --- |
| An școlar  | Nr. | % | Nr. | % | Nr. | % | Nr. total personal angajat |
|  | pers | didactic | Pers.Didactic Aux. |  | Pers. nedidactic |  |  |
|  2009-2010  | 583  | 76,5  | 59  | 7,7  | 121  | 15,8  | 763 |
|  2010-2011  | 559  | 75,7  | 59  | 8.0 | 121 | 16,3  | 739 |
| 2011-2012  | 558  | 75.7  | 58  | 7.9  | 121  | 16.4  | **737**  |
| 2012-2013 | 562 | 76.04 | 57 | 7.7 | 120 | 16.2 | **739** |

În anul școlar 2012-2013, școlile au derulat numeroase proiecte educative de la nivel local pâna la nivel international, cu finanțare locală, guvernamentală sau fonduri europene.

* Principalele proiecte derulate au fost mobilitațile individuale ale cadrelor didactice , **mobilitățile de elevi si profesori** în cadrul programelor Comenius, Grundtving , Leonardo.
* **Proiecte internaționale:** „Educatia in schimbare”-Fjell Norvegia, „Zilele culturii romane” la Bergen, „Eu Story”, proiecte in colaborare cu Peace Corps, Junior achievement, „Cultura si limba japoneza” – asociația Himawari – Japonia, Internaționale Global entrepreneurship week – GEW, Euro Școala, Eco net, Euro ecole – Franța, Euro Junior Romania, Leaf, Job shadow day, Agenda Europa- „Safe you , safe me”, ”Magia iernii in sunet culoare si cuvânt”, Spring day;
* **Proiecte cu finantare externă**: „Proiectul de reforma in educatia timpurie”, ”Formare pentru formatori”,“Calitate si eficienta in managementul scolar” ”Manager de proiect”,“Program de educatie parentala – Educati asa’, „Dezvoltarea profesionalaa cadrelor didactice prin activitați de mentorat”, etc.
* **Proiecte educative naționale**, - „Tineri ambasadori împotriva schimbărilor climatice”,”A doua șansa - Investește in educație”,”Harta școlilor Verzi”, „Adio țigări!”, „Imaginație si creativitate”,”Generația Pro”,” Energie pentru viața”,”Pro-școala”, „Media Kinder” ,”Curcubeul prieteniei”, „Împreuna pentru o sănătate mai buna”,”Matei Millo”,“Prietenii naturii”,”Cu trenulețul prin Europa”,“Unire-n cuget si simțiri”,”Vreau sa joc pe scena”,“Tribunalul mediului”.

Elevii pășcaneni au obținut numeroase **premii la concursuri și olimpiade școlare**. Printre concursurile la care au participat menționăm:

* “Speranțe olimpice”
* “Micul matematician”
* “Petru Poni”
* “Ștefan Procopiu”
* “Generația PRO”
* “Magie, culoare, sunet”
* “Arta şi tradiţia în Europa”
* “KREATIKON”
* “Viitorul este in mâinile noastre”
* “Târgul National al Firmelor de Exerciţiu”
* “Brâncuși –spirit şi creație”
* “SMART”
* “Universul drepturilor mele’’
* “Adolf Haimovici”
* Concursuri sportive (rugby, atletism, handbal, volei, fotbal)
* “Florica T. Câmpan”
* “Harta școlilor verzi”
* “Arta și tradiție în Europa”
* “Magda Petrovanu”
* “Mihai David”
* “ A.D. Xenopol”
* “Grigore Cobălcescu”
* “ Grigore Antipa”
* Cangurul matematic
* Cangurul lingvistic

**CONCURSURI SI OLIMPIADE**

 In anul scolar 2012-2013 s-au obtinut un numar de **1715** premii si mentiuni la olimpiade si concursuri scolare. 6 elevi au reprezentat municipiul Pascani la faza nationala a olimpiadelor scolare. Elevii care au obtinut premii la olimpiadele scolare au fost premiati in cadrul Festivitatii de premiere organizate de Primaria si Consiliul Local Pascani cu ocazia zilei de 1 iunie.

Numărul total de premii obținute de elevii pascaneni **1715**

|  |  |
| --- | --- |
| **Faza** | **Premii** |
| Nr. | ( % ) |
| Județeană | 729 | 42,5 |
| Națională | 667 | 38,9 |
| Internațională | 319 | 18,6 |
|  |  |  |
| Total | 1715 |  |

**CENTRUL DE EXCELENTA** a functionat in cadrul filialei Pascani cu un numar de12 grupe si 360 elevi. Acestia in pregatirii de catre profesorii pascaneni au obtinut rezultate remarcabile la concursuri si examene.

 In anul scolar 2012- 2013 s-a redeschis **filiala Pascani a CCD Iasi**. Este un castig pentru profesorii din municipiu si imprejurimi in vederea formarii profesionale.

**SITUAȚIA FINANCIARĂ A UNITĂȚILOR ȘCOLARE LA 1 AUGUST 2013**

Începând cu anul financiar 2012, unitățile școlare sunt finanțate conform Legii educației nr.1/2011, acestea având ca surse bugetul de stat pentru finanțarea de bază ( din cote defalcate pe TVA), bugetul local pentru finanțarea complementară, iar pentru finanțarea suplimentară de catre MECTS, Consiliul judetean sau local, sponsorizări, donații.

Pentru anul 2013, din finanțarea per elev, guvernul a alocat un procent de 95%, sumele fiind defalcate pe cele 4 trimestre. Pentru finanțarea complementară Consiliul Local prin bugetul local a alocat o sumă, pentru plata datoriilor școlilor pentru anul trecut si finanțarea altor activități conform legii educației.

Situația datoriilor unităților școlare către furnizorii de servicii, pâna la 31.12.2012 a fost de **22.2850** lei care au fost achitate prin contractarea unui imprumut realizat de primaria minicipiului Pascani martie 2013.

Investițiile care au fost începute în 2007-2008, au rămas în mare parte nefinalizate sau au fost sistate, nefiind cuprinse în lista de investiții a bugetului local. La unele dintre ele au rămas plăți restante.

Sumele restante pentru lucrările executate au fost platite integral, dupa cum urmeaza.

|  |  |
| --- | --- |
| Unitatea școlară | Suma(lei) |
| Liceul economic „N Iorga” | **11.900**( reabilitare grup sanitar) |
| Școala Gâștești | **5177**(reabilitare termică, reab. grădiniță) |
| Școala Blăgești | **164.647**, (grup sanitar) |
| Colegiul Tehnic de Căi Ferate "Unirea" | **64.100** ,penalitati in valoare de **141.830**(reabilitare scoala) |
| Colegiul Naţional "M. Sadoveanu" | **112.840** (reabilitare scola) |
| Şcoala Generală "I. Cantacuzino" | **37.205**(gard) |

La luna iulie 2013 prin OG nr. 17/2013 s-a achitat suma de **107.020 lei** pentru plata utilitatilor unor unitati scolare ce aveau restante.

Pentru pregatirea in vederea inceperii anului scolar 2013-2014 din finantarea complementara s-a alocat suma de **170.000** lei.

**INVESTIȚII DIN SURSE EXTRABUGETARE**

Din surse extrabugetare în fiecare școală s-au realizat investiții in functie de donatiile si sponsorizarile primite in decursul anului financiar.

 **REPREZENTANȚII COMUNITAȚII LOCALE** și a altor instituții partenere **s-au** implicatfinanciar înviața școlilor din municipiul Pașcani, in cadrul activităților extrașcolare organizate la nivelul **unităților scolare.**

O serie de activitați școlare și extrașcolare din viața unitaților școlare s-au desfășurat cu ajutorul susținerii financiare a unor societăți și persoane fizice, cărora le mulțumim și pe această cale. SC. ROMPAK , PROINVEST, SICME, KITZY, TGI PASCANI, EDITURA TAIDA, PRIMARIA PASCANI, ACK, AVASTAR, REMAR, AGROCOMPLEX.

În vederea deschiderii anului școlar 2013-2014, școlile au efectuat în cea mai mare parte igienizarea și reparațiile curente, astfel încât nu există nici o unitate școlară fără autorizație sanitară de funcționare.

Unitățile școlare care au clase pregătitoare au amenajat sălile de clasă și au achiziționat mobilierul specific. S-au început demersurile de către școli pentru predarea personalului și patrimoniului grădinițelor. Acestea sunt cu personalitate juridica juridic începând cu 1.09.2013.

**SOLICITĂRILE UNITĂȚILOR ȘCOLARE PENTRU ANUL ȘCOLAR 2013-2014** SUNT:

|  |  |
| --- | --- |
| Unitatea școlară | Cerințe |
| Colegiul Naţional "M. Sadoveanu"  | renovare grup sanitar baieti – corp A;inlocuire geamuri cantina/internat(cele deteriorate);  |
| Colegiul Tehnic de Căi Ferate "Unirea" | Deratizare internat si cantina; procurarea materialelor de curatenie necesare pentru luna septembrie 2032.  |
| Liceul Teoretic "Miron Costin"  | Instalatia electrica |
| Liceul Economic "Nicolae Iorga"  | Reabilitarea acoperișului, a terenului sportiv, montarea unui paratrăsnet |
| Liceul Tehnologic"M. Busuioc" | Deratizarea, dezinsecția, arhivarea documentelor de către o firmă specializată |
| Şcoala Generală "I. Cantacuzino” |  hidroizolație sală de sport |
| Şcoala Generală Gâşteşti | finalizarea grupului sanitar , a fosei septice si a sursei de apa.  |
| Şcoala Generală Sodomeni + Şcoala Boşteni | -finalizarea lucrarilor la sala de sport |
| Şcoala Generală Lunca +Blăgești | **Lunca**-reparatie acoperis, reparatie jgheaburi de scurgere, reparatii trotuare, aductiune apa laborator de stiinte, pavoazat hol scoala, reparat lambriu hol scoala si montat parchet intr-o clasa**Blăgești-** reparat gard fata scolii, imprejmuit scoala cu gard, terminat curatenia care necesita reparatii complexe. |

Consiliul Local are menirea de a consolida rolul şcolii ca principală instituţie de educaţie şi învăţământ, ca centru de resurse educaţionale pentru comunitate, de a asigura o nouă dimensiune şi calitate a educaţiei prin procesul de învăţământ. Dincolo de toate neajunsurile acestora, ele trebuie să-și îndeplineasca misiunea. Adecvarea şi compatibilizarea misiunii şcolii la o societate bazată pe libertăţi individuale, economice de piaţă, competiţie a valorilor semnifică nu numai cuplarea ofertei de şcolarizare cu nevoile de calificare cerute de economie, administraţie, viaţa socială şi cultura societăţii noastre, ci şi, mai ales, profilarea de caractere apte să propăşească această societate.

În acest an școlar s-au școlile au desfășurat activități diversificate, si-au regândit modul de abordare a problemelor, astfel încât sa facă față într-un mediu social, economic în permanentă schimbare. S-a observat o colaborare bună cu intituțiile comunității locale si cu mass-media.

Sunt situații in care soluționarea este ingrădită de normele legislative in vigoare, posibilitățile de rezolvare fiind astfel limitate, există probleme la nivelul unităților scolare, legate de lipsa fondurilor, a materialelor necesare, situație care depinde in cea mai mare parte de MECTS, Primărie si Consiliu Local.

 Președinte Comisia de învățământ

 prof. Carmen Elena Apostol